CELEX: C2005/045/30
Language: lt
Date: 2005-02-19 00:00:00
Title: Byla C-507/04 Europos Bendrijų Komisijos 2004 m. gruodžio 8 d. pareikštas ieškinys Austrijos Respublikai

19.2.2005   
            
            
               LT
            
            
               Europos Sąjungos oficialusis leidinys
            
            
               C 45/16
            
         Europos Bendrijų Komisijos 2004 m. gruodžio 8 d. pareikštas ieškinys Austrijos Respublikai
   (Byla C-507/04)
   (2005/C 45/30)
   Proceso kalba: vokiečių
   2004 m. gruodžio 8 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Michael Van Beek ir Bernhard Schima, padedamų advokato Matthias Lang, nurodžiusių adresą dokumentams įteikti Liuksemburge, ieškinys Austrijos Respublikai.
   Europos Bendrijų Komisija Teisingumo Teismo prašo:
   
               1)
            
            
               pripažinti, kad nepilnai arba neteisingai į Austrijos teisę perkeldama 1979 m. balandžio 2 d. Tarybos direktyvos 79/409/EEB (1) dėl laukinių paukščių apsaugos 1 straipsnio 1 ir 2 dalis, 5 straipsnį, 6 straipsnio 1 dalį, 7 straipsnio 1 ir 4 dalis, 8 straipsnį, 9 straipsnio 1 ir 2 dalis bei 11 straipsnį, Austrijos Respublika neįvykdė savo įsipareigojimo teisingai ir pilnai perkelti šią direktyvą į nacionalinę teisę;
            
         
               2)
            
            
               priteisti iš Austrijos Respublikos bylinėjimosi išlaidas.
            
         Teisiniai pagrindai ir pagrindiniai argumentai
   Komisijos ieškinys pateiktas dėl netinkamo Direktyvos 79/409/EEB perkėlimo į Austrijos teisę specialiais Austrijos Burgenlando, Karintijos, Žemutinės Austrijos, Aukštutinės Austrijos, Zalcburgo, Štirijos, Tirolio, Forarlbergo ir Vienos žemių teisės aktais, apie kuriuos buvo pranešta arba kurie yra žinomi Komisijai.
   Komisijos nuomone, nuostatos, susijusios su direktyvos taikymo sritimi (direktyvos 1 straipsnio 1 ir 2 dalys), bendra apsaugos sistema paukščių rūšims (direktyvos 5 straipsnis), prekybos draudimu (direktyvos 6 straipsnio 1 dalis), normomis apie II priede išvardytų rūšių medžiojimą (direktyvos 7 straipsnio 1 dalis), populiacijų išsaugojimo taisyklėmis (direktyvos 7 straipsnio 4 dalis), normomis apie draudžiamus medžiojimo ir gaudymo būdus bei priemones (direktyvos 8 straipsnis), nukrypimo nuo 5, 6, 7 ir 8 straipsnių kriterijais (direktyvos 9 straipsnio 1 ir 2 dalys) ir normomis apie laukinių paukščių rūšių introdukciją (direktyvos 11 straipsnis), atskirose Austrijos žemėse yra perkeltos nepilnai arba neteisingai.
   
      (1)  OL L 103, p. 1.